Strand kirke (Rogaland)

Strand kirke er en langkirke fra 1874 i Strand kommune i Rogaland. Byggverket er i tømmer og har 284 plasser. Historikk Eldste omtale av en kirke på Strand er i 1280 (Stannar kirkiu). Rundt 1620 var Strand hovedkirke med anneks på Høle, men trolig hadde den denne posisjonen allerede i 1449 og da med kirken på Voster som anneks. Middelalderkirken var trolig en stavkirke. I 1626 startet byggearbeidet på ny kirke, en langkirke i tømmer, og den sto ferdig i 1635. Den sto praktisk talt på samme sted som den eldre kirken, men noe lenger inn på det som nå er kirkegård. Dagens Strand kirke ble vigslet i 1874. Denne står like i kanten av/utenfor den gamle del av kirkegården. Som regulær sognekirke er kirken avløst av den nye Tau kirke, som ble vigslet den 12. september 2021. Referanser Litteratur Alf Henry Rasmussen (1993). «Strand kirke». Våre kirker. Norsk kirkeleksikon. Kirkenær: Vanebo forlag. s. 424. ISBN 82-75-27022-7. Eksterne lenker (no) «Strand kirke (Rogaland)». Kirkesøk. Den norske kirke. (no) «Strand kirke (Rogaland)». Kulturminnesøk. Riksantikvaren – Direktoratet for kulturminneforvaltning.